CELEX: 32021D0276
Language: el
Date: 2021-02-22 00:00:00
Title: Απόφαση (ΚΕΠΠΑ) 2021/276 του Συμβουλίου της 22ας Φεβρουαρίου 2021 για την τροποποίηση της απόφασης (ΚΕΠΠΑ) 2017/2074 σχετικά με περιοριστικά μέτρα λόγω της κατάστασης στη Βενεζουέλα

22.2.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 60/9
               
            
         ΑΠΟΦΑΣΗ (ΚΕΠΠΑ) 2021/276 ΤΟΥ ΣΥΜΒΟΥΛΙΟΥ
         της 22ας Φεβρουαρίου 2021
         για την τροποποίηση της απόφασης (ΚΕΠΠΑ) 2017/2074 σχετικά με περιοριστικά μέτρα λόγω της κατάστασης στη Βενεζουέλα
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 13 Νοεμβρίου 2017, το Συμβούλιο εξέδωσε την απόφαση (ΚΕΠΠΑ) 2017/2074 (1) σχετικά με περιοριστικά μέτρα λόγω της κατάστασης στη Βενεζουέλα.
                  
               
                     (2)
                  
                  
                     Στις 12 Νοεμβρίου 2020, το Συμβούλιο εξέδωσε την απόφαση (ΚΕΠΠΑ) 2020/1700 (2) η οποία ανανέωσε τα ισχύοντα περιοριστικά μέτρα, συμπεριλαμβανομένων όλων των καταχωρίσεων, μέχρι τις 14 Νοεμβρίου 2021.
                  
               
                     (3)
                  
                  
                     Στις 7 Δεκεμβρίου 2020 ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας («Ύπατος Εκπρόσωπος») εξέδωσε δήλωση εξ ονόματος της Ένωσης στην οποία σημειώνεται ότι οι εκλογές που πραγματοποιήθηκαν στη Βενεζουέλα στις 6 Δεκεμβρίου 2020 για την ανάδειξη της Εθνοσυνέλευσης διενεργήθηκαν δυστυχώς χωρίς εθνική συμφωνία σχετικά με τις εκλογικές συνθήκες, δεν ήταν σύμφωνες με τα ελάχιστα διεθνή πρότυπα για την αξιοπιστία των διαδικασιών και δεν έπεισαν τον λαό της Βενεζουέλας να συμμετάσχει. Στη δήλωση υπογραμμίστηκε ότι αυτή η έλλειψη σεβασμού του πολιτικού πλουραλισμού καθώς και ο αποκλεισμός και η δίωξη ηγετών της αντιπολίτευσης δεν επέτρεψαν στην Ένωση να αναγνωρίσει τη συγκεκριμένη εκλογική διαδικασία ως αξιόπιστη, ανοικτή ή διαφανή, ούτε τα αποτελέσματά της ως αντιπροσωπευτικά της βούλησης του λαού της Βενεζουέλας.
                  
               
                     (4)
                  
                  
                     Στις 6 Ιανουαρίου 2021 ο Ύπατος Εκπρόσωπος εξέδωσε δεύτερη δήλωση εξ ονόματος της Ένωσης σχετικά με τις εκλογές στη Βενεζουέλα για την Εθνοσυνέλευση, στην οποία υπογραμμίζεται η βαθιά λύπη της Ένωσης για το γεγονός ότι η Εθνοσυνέλευση ανέλαβε τα καθήκοντά της στις 5 Ιανουαρίου 2021 με βάση τις μη δημοκρατικές εκλογές. Επισημαίνεται επίσης ότι οι εκλογές για την Εθνοσυνέλευση του 2015 αποτέλεσαν την τελευταία ελεύθερη έκφραση του λαού της Βενεζουέλας στο πλαίσιο εκλογικής διαδικασίας. Τέλος στη δήλωση σημειώνεται ότι η Ένωση είναι έτοιμη να λάβει πρόσθετα στοχευμένα μέτρα.
                  
               
                     (5)
                  
                  
                     Στις 25 Ιανουαρίου 2021 το Συμβούλιο εξέδωσε συμπεράσματα για τη Βενεζουέλα, όπου αναφέρεται πως η Ένωση εκφράζει βαθιά λύπη για το ότι οι κοινοβουλευτικές εκλογές της 6ης Δεκεμβρίου 2020 αποτέλεσαν χαμένη ευκαιρία για τη δημοκρατία, διεξήχθησαν χωρίς εθνική συμφωνία όσον αφορά τις εκλογικές συνθήκες και δεν πληρούσαν τα διεθνή πρότυπα που αναμένονται από μια δημοκρατική διαδικασία. Επιπλέον το Συμβούλιο τόνισε ότι τα ανθρώπινα δικαιώματα πρέπει να γίνονται σεβαστά. Δήλωσε επίσης ότι δεν μπορεί να υπάρξει διέξοδος από την πολιτική κρίση στη Βενεζουέλα εάν οι πολίτες της φοβούνται ότι θα συλληφθούν και θα διωχθούν, τόσο οι ίδιοι όσο και οι οικογένειές τους, επειδή ασκούν τα θεμελιώδη δικαιώματα και τις ελευθερίες τους.
                  
               
                     (6)
                  
                  
                     Στα συμπεράσματα του Συμβουλίου της 25ης Ιανουαρίου 2021 αναφερόταν ότι, λόγω της επιδεινούμενης κατάστασης των ανθρώπινων δικαιωμάτων, του κράτους δικαίου και της δημοκρατίας στη Βενεζουέλα, η Ένωση ήταν έτοιμη να θεσπίσει πρόσθετα στοχευμένα περιοριστικά μέτρα κατά εκείνων που υπονομεύουν τη δημοκρατία ή το κράτος δικαίου και κατά των υπευθύνων για σοβαρές παραβιάσεις των ανθρώπινων δικαιωμάτων. Τα μέτρα αυτά έχουν σχεδιαστεί κατά τρόπο που να μη βλάπτουν τον πληθυσμό της Βενεζουέλας και μπορούν να αντιστραφούν.
                  
               
                     (7)
                  
                  
                     Στο πλαίσιο αυτό και λαμβανομένης υπόψη της σοβαρής κατάστασης στη Βενεζουέλα, 19 πρόσωπα θα πρέπει να προστεθούν στον κατάλογο φυσικών και νομικών προσώπων, οντοτήτων και φορέων που υπόκεινται σε περιοριστικά μέτρα στο παράρτημα I της απόφασης (ΚΕΠΠΑ) 2017/2074.
                  
               
                     (8)
                  
                  
                     Το παράρτημα I της απόφασης (ΚΕΠΠΑ) 2017/2074 θα πρέπει συνεπώς να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα I της απόφασης (ΚΕΠΠΑ) 2017/2074 τροποποιείται σύμφωνα με το παράρτημα.
         
         
            Άρθρο 2
            Η παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 22 Φεβρουαρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση (ΚΕΠΠΑ) 2017/2074 του Συμβουλίου, της 13ης Νοεμβρίου 2017, σχετικά με περιοριστικά μέτρα λόγω της κατάστασης στη Βενεζουέλα (ΕΕ L 295 της 14.11.2017, σ. 60).
         
            (2)  Απόφαση (ΚΕΠΠΑ) 2020/1700 του Συμβουλίου, της 12ης Νοεμβρίου 2020, για την τροποποίηση της απόφασης (ΚΕΠΠΑ) 2017/2074 σχετικά με περιοριστικά μέτρα λόγω της κατάστασης στη Βενεζουέλα (ΕΕ L 381 της 13.11.2020, σ. 24).
      
      
         
            ΠΑΡΑΡΤΗΜΑ
            Τα ακόλουθα πρόσωπα προστίθενται στον κατάλογο φυσικών και νομικών προσώπων, οντοτήτων και φορέων του παραρτήματος I της απόφασης (ΚΕΠΠΑ) 2017/2074:
            
               
                            
                        
                        
                           Ονοματεπώνυμο
                        
                        
                           Στοιχεία ταυτότητας
                        
                        
                           Λόγοι
                        
                        
                           Ημερομηνία καταχώρισης
                        
                     
                           «37.
                        
                        
                           Remigio CEBALLOS ICHASO
                        
                        
                           Ημερομηνία γέννησης: 1η Μαΐου 1963
                           Αριθ. δελτίου ταυτότητας: V-6557495
                           Φύλο: άρρεν
                        
                        
                           Επικεφαλής της Επιχειρησιακής και Στρατηγικής Διοίκησης των Μπολιβαριανών Εθνικών Ενόπλων Δυνάμεων της Βενεζουέλας [Comando Estratégico Operacional Fuerzas Armadas Nacionales Bolivarianas (CEOFANB)], του ανώτατου οργάνου των ενόπλων δυνάμεων της Βενεζουέλας, από τον Ιούνιο του 2017. Η CEOFANB ελέγχει τις Μπολιβαριανές Εθνικές Ένοπλες Δυνάμεις (FANB) και την Μπολιβαριανή Εθνοφρουρά. Επίσης η CEOFANB είναι αρμόδια για τον συντονισμό των επεμβάσεων των FANB στις διαδηλώσεις.
                           Ως διοικητής της CEOFANB, ευθύνεται για σοβαρές παραβιάσεις των ανθρώπινων δικαιωμάτων, περιλαμβανομένης της χρήσης υπέρμετρης βίας και απάνθρωπης και εξευτελιστικής μεταχείρισης από μέλη των FANB και από δυνάμεις υπό τις διαταγές του που υπάγονται σε αυτές, συμπεριλαμβανομένης της Μπολιβαριανής Εθνοφρουράς. Διάφορες πηγές, συμπεριλαμβανομένης της Ανεξάρτητης Διεθνούς Διερευνητικής αποστολής σχετικά με την Μπολιβαριανή Δημοκρατία της Βενεζουέλας, αποδίδουν παραβιάσεις των ανθρώπινων δικαιωμάτων στις FANB και στην Μπολιβαριανή Εθνοφρουρά.
                        
                        
                           22.2.2021
                        
                     
                           38.
                        
                        
                           Omar José PRIETO FERNÁNDEZ
                        
                        
                           Ημερομηνία γέννησης: 25 Μαΐου 1969
                           Αριθ. δελτίου ταυτότητας: V-9761075
                           Φύλο: άρρεν
                        
                        
                           Κυβερνήτης της επαρχίας Zulia από τον Δεκέμβριο του 2017. Από τη θέση αυτή έχει υπονομεύσει τη δημοκρατία και το κράτος δικαίου στην επαρχία Zulia. Ορκίστηκε από τη μη αναγνωρισμένη Συντακτική Εθνοσυνέλευση (ANC), αφού ο νόμιμος νικητής των εκλογών αρνήθηκε να ορκιστεί από την ANC. Ο Omar José Prieto Fernández προήγαγε ενεργά τις μη δημοκρατικές εκλογές για την Εθνοσυνέλευση που πραγματοποιήθηκαν στις 6 Δεκεμβρίου 2020. Επιπλέον στην επαρχία Zulia απείλησε ηγέτες της αντιπολίτευσης με «κατ’ οίκον επισκέψεις» και δήλωσε ότι θα ανακηρύξει την ανεξαρτησία της επαρχίας Zulia, εάν αναλάβει την εξουσία μεταβατική κυβέρνηση με επικεφαλής τον Juan Guaidó.
                        
                        
                           22.2.2021
                        
                     
                           39.
                        
                        
                           José Dionisio BRITO RODRÍGUEZ
                        
                        
                           Ημερομηνία γέννησης: 15 Ιανουαρίου 1971
                           Αριθ. δελτίου ταυτότητας: V-8263861
                           Φύλο: άρρεν
                        
                        
                           Μέλος της μη δημοκρατικά εκλεγμένης Εθνοσυνέλευσης και πρόεδρος της κοινοβουλευτικής επιτροπής η οποία διερευνά τις «ενέργειες που πραγματοποιήθηκαν κατά της Δημοκρατίας» από μέλη της Εθνοσυνέλευσης που εκλέχθηκε το 2015. Επιπλέον, ο José Dionisio Brito Rodríguez ανέλαβε παράνομα την ηγεσία του κόμματος της αντιπολίτευσης Primero Justicia χάρη σε απόφαση του Ανώτατου Δικαστηρίου τον Ιούνιο του 2020. Το 2019 εκδιώχθηκε από το Primero Justicia ύστερα από καταγγελίες για διαφθορά. Πέραν τούτου, ως μέλος της Εθνοσυνέλευσης συμμετείχε στην παράνομη εκλογή του Luis Eduardo Parra Rivero ως προέδρου της Εθνοσυνέλευσης στις 5 Ιανουαρίου 2020, υπονομεύοντας έτσι τη δημοκρατία και το κράτος δικαίου στη Βενεζουέλα. Η εκλογή του έγινε ενώ η στρατιωτική αστυνομία εμπόδιζε την είσοδο πολλών βουλευτών στο κτίριο της Εθνοσυνέλευσης και χωρίς απαρτία. Ως εκ τούτου, τα μέλη της αντιπολίτευσης οργάνωσαν δική τους ψηφοφορία εκτός του κτιρίου της Εθνοσυνέλευσης για την επανεκλογή του Juan Guaidó ως προέδρου της. Συνεπώς οι ενέργειές του υπονόμευσαν τη δημοκρατία και το κράτος δικαίου στη Βενεζουέλα.
                        
                        
                           22.2.2021
                        
                     
                           40.
                        
                        
                           José Bernabé GUTIÉRREZ PARRA
                        
                        
                           Ημερομηνία γέννησης: 21 Δεκεμβρίου 1952
                           Αριθ. δελτίου ταυτότητας: V-1565144
                           Φύλο: άρρεν
                        
                        
                           Μέλος της μη δημοκρατικά εκλεγμένης Εθνοσυνέλευσης και παράνομος ηγέτης του κόμματος της αντιπολίτευσης Acción Democrática. Ο José Bernabé Gutiérrez Parra απέκτησε παράνομα τον έλεγχο του κόμματος της αντιπολίτευσης Acción Democrática τον Ιούνιο του 2020 κατόπιν απόφασης του Ανώτατου Δικαστηρίου. Αντίθετα με τη θέση του κόμματος προτού αναλάβει τον έλεγχο, ο Gutiérrez Parra συμμετείχε με το Acción Democrática στις μη δημοκρατικές εκλογές για την Εθνοσυνέλευση που πραγματοποιήθηκαν στις 6 Δεκεμβρίου 2020. Ο Gutiérrez Parra άλλαξε τη θέση του κόμματος, χρησιμοποίησε τα σύμβολά του και συμμετείχε στις εκλογές και σε δημόσιες εκδηλώσεις όπως συζητήσεις στην τηλεόραση. Ο Gutiérrez Parra εκδιώχθηκε από το κόμμα από νόμιμα μέλη του Acción Democrática που αποκάλεσαν τις πράξεις του συνωμοτικές και προδοτικές. Συνεπώς οι ενέργειές του υπονόμευσαν τη δημοκρατία και το κράτος δικαίου στη Βενεζουέλα.
                        
                        
                           22.2.2021
                        
                     
                           41.
                        
                        
                           Luis Fernando DAMIANI BUSTILLOS
                        
                        
                           Ημερομηνία γέννησης: 27 Απριλίου 1946
                           Φύλο: άρρεν
                        
                        
                           Δικαστής του Συνταγματικού Τμήματος του Ανώτατου Δικαστηρίου [Tribunal Supremo de Justicia (TSJ)]. Ως μέλος του Συνταγματικού Τμήματος του Ανώτατου Δικαστηρίου, είναι υπεύθυνος για ενέργειες, δηλώσεις και αποφάσεις που σφετερίστηκαν τις συνταγματικές εξουσίες της Εθνοσυνέλευσης και υπονόμευσαν τα εκλογικά δικαιώματα της αντιπολίτευσης, συμπεριλαμβανομένου του μονομερούς διορισμού του Εθνικού Εκλογικού Συμβουλίου [Consejo Nacional Electoral (CNE)] από το Ανώτατο Δικαστήριο τον Ιούνιο του 2020 και την καθαίρεση και μονομερή αντικατάσταση της ηγεσίας τριών από τα κύρια κόμματα της δημοκρατικής αντιπολίτευσης τον Ιούνιο και τον Ιούλιο του 2020. Συνεπώς οι ενέργειές του υπονόμευσαν τη δημοκρατία και το κράτος δικαίου στη Βενεζουέλα, ο ίδιος δε υποστήριξε και διευκόλυνε την υπονόμευση της δημοκρατίας και του κράτους δικαίου από την εκτελεστική εξουσία.
                        
                        
                           22.2.2021
                        
                     
                           42.
                        
                        
                           Lourdes Benicia SUÁREZ ANDERSON
                        
                        
                           Ημερομηνία γέννησης: 7 Μαρτίου 1965
                           Φύλο: θήλυ
                        
                        
                           Δικαστής του Συνταγματικού Τμήματος του Ανώτατου Δικαστηρίου [Tribunal Supremo de Justicia (TSJ)]. Ως μέλος του Συνταγματικού Τμήματος του Ανώτατου Δικαστηρίου, είναι υπεύθυνη για ενέργειες, δηλώσεις και αποφάσεις που σφετερίστηκαν τις συνταγματικές εξουσίες της Εθνοσυνέλευσης και υπονόμευσαν τα εκλογικά δικαιώματα της αντιπολίτευσης, συμπεριλαμβανομένου του μονομερούς διορισμού του Εθνικού Εκλογικού Συμβουλίου [Consejo Nacional Electoral (CNE)] από το Ανώτατο Δικαστήριο τον Ιούνιο του 2020 και την καθαίρεση και μονομερή αντικατάσταση της ηγεσίας τριών από τα κύρια κόμματα της δημοκρατικής αντιπολίτευσης τον Ιούνιο και τον Ιούλιο του 2020. Συνεπώς οι ενέργειές της υπονόμευσαν τη δημοκρατία και το κράτος δικαίου στη Βενεζουέλα, η ίδια δε υποστήριξε και διευκόλυνε την υπονόμευση της δημοκρατίας και του κράτους δικαίου από την εκτελεστική εξουσία.
                        
                        
                           22.2.2021
                        
                     
                           43.
                        
                        
                           Calixto Antonio ORTEGA RÍOS
                        
                        
                           Ημερομηνία γέννησης: 12 Οκτωβρίου 1950
                           Φύλο: άρρεν
                        
                        
                           Δικαστής του Συνταγματικού Τμήματος του Ανώτατου Δικαστηρίου [Tribunal Supremo de Justicia (TSJ)]. Ως μέλος του Συνταγματικού Τμήματος του Ανώτατου Δικαστηρίου, είναι υπεύθυνος για ενέργειες, δηλώσεις και αποφάσεις που σφετερίστηκαν τις συνταγματικές εξουσίες της Εθνοσυνέλευσης και υπονόμευσαν τα εκλογικά δικαιώματα της αντιπολίτευσης, συμπεριλαμβανομένου του μονομερούς διορισμού του Εθνικού Εκλογικού Συμβουλίου [Consejo Nacional Electoral (CNE)] από το Ανώτατο Δικαστήριο τον Ιούνιο του 2020 και την καθαίρεση και μονομερή αντικατάσταση της ηγεσίας τριών από τα κύρια κόμματα της δημοκρατικής αντιπολίτευσης τον Ιούνιο και τον Ιούλιο του 2020. Συνεπώς οι ενέργειές του υπονόμευσαν τη δημοκρατία και το κράτος δικαίου στη Βενεζουέλα, ο ίδιος δε υποστήριξε και διευκόλυνε την υπονόμευση της δημοκρατίας και του κράτους δικαίου από την εκτελεστική εξουσία.
                        
                        
                           22.2.2021
                        
                     
                           44.
                        
                        
                           René Alberto DEGRAVES ALMARZA
                        
                        
                           Φύλο: άρρεν
                        
                        
                           Δικαστής του Συνταγματικού Τμήματος του Ανώτατου Δικαστηρίου [Tribunal Supremo de Justicia (TSJ)]. Ως μέλος του Συνταγματικού Τμήματος του Ανώτατου Δικαστηρίου, είναι υπεύθυνος για ενέργειες, δηλώσεις και αποφάσεις που σφετερίστηκαν τις συνταγματικές εξουσίες της Εθνοσυνέλευσης και υπονόμευσαν τα εκλογικά δικαιώματα της αντιπολίτευσης, συμπεριλαμβανομένου του μονομερούς διορισμού του Εθνικού Εκλογικού Συμβουλίου [Consejo Nacional Electoral (CNE)] από το Ανώτατο Δικαστήριο τον Ιούνιο του 2020 και την καθαίρεση και μονομερή αντικατάσταση της ηγεσίας τριών από τα κύρια κόμματα της δημοκρατικής αντιπολίτευσης τον Ιούνιο και τον Ιούλιο του 2020. Συνεπώς οι ενέργειές του υπονόμευσαν τη δημοκρατία και το κράτος δικαίου στη Βενεζουέλα, ο ίδιος δε υποστήριξε και διευκόλυνε την υπονόμευση της δημοκρατίας και του κράτους δικαίου από την εκτελεστική εξουσία.
                        
                        
                           22.2.2021
                        
                     
                           45.
                        
                        
                           Arcadio DELGADO ROSALES
                        
                        
                           Ημερομηνία γέννησης: 23 Σεπτεμβρίου 1954
                           Φύλο: άρρεν
                        
                        
                           Δικαστής και αντιπρόεδρος του Συνταγματικού Τμήματος του Ανώτατου Δικαστηρίου [Tribunal Supremo de Justicia (TSJ)]. Ως μέλος του Συνταγματικού Τμήματος του Ανώτατου Δικαστηρίου, είναι υπεύθυνος για ενέργειες, δηλώσεις και αποφάσεις που σφετερίστηκαν τις συνταγματικές εξουσίες της Εθνοσυνέλευσης και υπονόμευσαν τα εκλογικά δικαιώματα της αντιπολίτευσης, συμπεριλαμβανομένου του μονομερούς διορισμού του Εθνικού Εκλογικού Συμβουλίου [Consejo Nacional Electoral (CNE)] από το Ανώτατο Δικαστήριο τον Ιούνιο του 2020 και την καθαίρεση και μονομερή αντικατάσταση της ηγεσίας τριών από τα κύρια κόμματα της δημοκρατικής αντιπολίτευσης τον Ιούνιο και τον Ιούλιο του 2020. Συνεπώς οι ενέργειές του υπονόμευσαν τη δημοκρατία και το κράτος δικαίου στη Βενεζουέλα, ο ίδιος δε υποστήριξε και διευκόλυνε την υπονόμευση της δημοκρατίας και του κράτους δικαίου από την εκτελεστική εξουσία.
                        
                        
                           22.2.2021
                        
                     
                           46.
                        
                        
                           Carmen Auxiliadora ZULETA DE MERCHÁN
                        
                        
                           Ημερομηνία γέννησης: 13 Δεκεμβρίου 1947
                           Φύλο: θήλυ
                        
                        
                           Δικαστής του Συνταγματικού Τμήματος του Ανώτατου Δικαστηρίου [Tribunal Supremo de Justicia (TSJ)]. Ως μέλος του Συνταγματικού Τμήματος του Ανώτατου Δικαστηρίου, είναι υπεύθυνη για ενέργειες, δηλώσεις και αποφάσεις που σφετερίστηκαν τις συνταγματικές εξουσίες της Εθνοσυνέλευσης και υπονόμευσαν τα εκλογικά δικαιώματα της αντιπολίτευσης, συμπεριλαμβανομένου του μονομερούς διορισμού του Εθνικού Εκλογικού Συμβουλίου [Consejo Nacional Electoral (CNE)] από το Ανώτατο Δικαστήριο τον Ιούνιο του 2020 και την καθαίρεση και μονομερή αντικατάσταση της ηγεσίας τριών από τα κύρια κόμματα της δημοκρατικής αντιπολίτευσης τον Ιούνιο και τον Ιούλιο του 2020. Συνεπώς οι ενέργειές της υπονόμευσαν τη δημοκρατία και το κράτος δικαίου στη Βενεζουέλα, η ίδια δε υποστήριξε και διευκόλυνε την υπονόμευση της δημοκρατίας και του κράτους δικαίου από την εκτελεστική εξουσία.
                        
                        
                           22.2.2021
                        
                     
                           47.
                        
                        
                           Indira Maira ALFONZO IZAGUIRRE
                        
                        
                           Ημερομηνία γέννησης: 29 Απριλίου 1968
                           Τόπος γέννησης: La Guaira (επαρχία La Guaira, Βενεζουέλα)
                           Αριθ. δελτίου ταυτότητας: V-6978710
                           Φύλο: θήλυ
                        
                        
                           Πρόεδρος του Εθνικού Εκλογικού Συμβουλίου [Consejo Nacional Electoral (CNE)] από τις 13 Ιουνίου 2020. Πρώην μέλος του Εκλογικού Τμήματος και του Τμήματος Ολομέλειας του Ανώτατου Δικαστηρίου [Tribunal Supremo de Justicia (TSJ)], δεύτερη αντιπρόεδρος του TSJ από το 2015 μέχρι τις 24 Φεβρουαρίου 2017, αντιπρόεδρος του TSJ από τις 24 Φεβρουαρίου 2017 μέχρι τις 12 Ιουνίου 2020. Ως μέλος του Εκλογικού Τμήματος του TSJ, η Indira Maira Alfonzo Izaguirre είναι υπεύθυνη για τις ενέργειες εναντίον της νεοεκλεγείσας την περίοδο εκείνη Εθνοσυνέλευσης τον Δεκέμβριο του 2015, οι οποίες είχαν ως αποτέλεσμα η Εθνοσυνέλευση να μην είναι σε θέση να ασκήσει τη νομοθετική της εξουσία. Επιπλέον, αποδέχτηκε τον διορισμό της ως προέδρου του CNE τον Ιούνιο του 2020 από το TSJ, παρόλο που το δικαίωμα αυτό κατέχει η Εθνοσυνέλευση. Από τη θέση αυτή προετοίμασε και επέβλεψε τις μη δημοκρατικές εκλογές για την Εθνοσυνέλευση που πραγματοποιήθηκαν στις 6 Δεκεμβρίου 2020 και συμμετείχε στην αλλαγή των εκλογικών κανόνων, στις 30 Ιουνίου 2020, για τις εν λόγω εκλογές. Συνεπώς οι ενέργειές της υπονόμευσαν τη δημοκρατία και το κράτος δικαίου στη Βενεζουέλα.
                        
                        
                           22.2.2021
                        
                     
                           48.
                        
                        
                           Leonardo Enrique MORALES POLEO
                        
                        
                           Φύλο: άρρεν
                        
                        
                           Αντιπρόεδρος του Εθνικού Εκλογικού Συμβουλίου [Consejo Nacional Electoral (CNE)] από τις 7 Αυγούστου 2020 και πρόεδρος της Επιτροπής Πολιτικής Συμμετοχής και Χρηματοδότησης.
                           Ο Leonardo Enrique Morales Poleo διορίστηκε αντιπρόεδρος του CNE και πρόεδρος της Επιτροπής Πολιτικής Συμμετοχής και Χρηματοδότησης στις 7 Αυγούστου 2020 από το Ανώτατο Δικαστήριο [Tribunal Supremo de Justicia (TSJ)], παρόλο που το δικαίωμα αυτό κατέχει η Εθνοσυνέλευση. Επιπλέον, αμέσως πριν από τον διορισμό του, κατείχε θέση στο κόμμα Avanzada progresista. Ως μέλος του CNE, έλαβε πλήρως μέρος στην επίβλεψη της εκλογικής διαδικασίας που οδήγησε στις μη δημοκρατικές εκλογές για την Εθνοσυνέλευση της 6ης Δεκεμβρίου 2020 Συνεπώς οι ενέργειές του υπονόμευσαν τη δημοκρατία και το κράτος δικαίου στη Βενεζουέλα.
                        
                        
                           22.2.2021
                        
                     
                           49.
                        
                        
                           Tania D’AMELIO CARDIET
                        
                        
                           Ημερομηνία γέννησης: 5 Δεκεμβρίου 1971
                           Τόπος γέννησης: Ιταλία
                           Εθνικότητα: Βενεζουελανή
                           Αριθ. δελτίου ταυτότητας: V-11691429
                           Φύλο: θήλυ
                        
                        
                           Μέλος του Εθνικού Εκλογικού Συμβουλίου [Consejo Nacional Electoral (CNE)] για την περίοδο 2016–2023. Πρώην μέλος του CNE για την περίοδο 2010–2016.
                           Η Tania d’Amelio Cardiet, ως αρμόδιο μέλος του CNE από το 2010, συνέβαλε άμεσα με τις δραστηριότητές της στο πλαίσιο των καθηκόντων της στην υπονόμευση της δημοκρατίας και του κράτους δικαίου στη Βενεζουέλα, μεταξύ άλλων προετοιμάζοντας τις μη δημοκρατικές εκλογές για την Εθνοσυνέλευση του 2020, συμμετέχοντας στην αλλαγή των εκλογικών κανόνων, στις 30 Ιουνίου 2020, για τις εν λόγω εκλογές και συμμετέχοντας στη διοργάνωση και τη διενέργεια των προεδρικών εκλογών του 2018. Πέραν τούτου, η d’Amelio Cardiet αποδέχτηκε το 2016 τον διορισμό της στο CNE από το Ανώτατο Δικαστήριο [Tribunal Supremo de Justicia (TSJ)], παρόλο που το δικαίωμα αυτό κατέχει η Εθνοσυνέλευση.
                        
                        
                           22.2.2021
                        
                     
                           50.
                        
                        
                           José Miguel DOMÍNGUEZ RAMÍREZ
                        
                        
                           Ημερομηνία γέννησης: 17 Οκτωβρίου 1979
                           Αριθ. δελτίου ταυτότητας: V-14444352
                           Φύλο: άρρεν
                        
                        
                           Διευθυντής των Δυνάμεων Ειδικών Δράσεων [Fuerzas de Acciones Especiales (FAES)] από τις 6 Μαΐου 2019. Πρώην γενικός επιθεωρητής των FAES στην επαρχία Táchira. Επιπλέον, ο José Miguel Domínguez Ramírez ήταν Διευθυντής Επιχειρήσεων των FAES, που υπάγονται στην Μπολιβαριανή Εθνική Αστυνομία της Βενεζουέλας. Είναι υπεύθυνος για σοβαρές παραβιάσεις των ανθρώπινων δικαιωμάτων και για την καταστολή της κοινωνίας των πολιτών και της δημοκρατικής αντιπολίτευσης στη Βενεζουέλα από μέλη των FAES που υπάγονταν σε αυτόν. Οι FAES είναι γνωστές για εξωδικαστικές εκτελέσεις και για τον βίαιο ρόλο τους στην κατάπνιξη των αντίθετων απόψεων από τους πολιτικούς αντιπάλους του Maduro, την αντιπολίτευση και διαδηλωτές· για τον λόγο αυτό, η Ύπατη Αρμοστής των Ηνωμένων Εθνών για τα ανθρώπινα δικαιώματα Michelle Bachelet έχει ζητήσει τη διάλυσή τους. Πέραν τούτου, προηγουμένως ο Domínguez Ramírez ήταν μέλος της βενεζουελανής ομάδας ασφαλείας που άνοιξε πυρ εναντίον διαδήλωσης άοπλων φοιτητών, στις 12 Φεβρουαρίου 2014, με αποτέλεσμα τον θάνατο τουλάχιστον ενός από αυτούς, του Bassil Da Costa.
                        
                        
                           22.2.2021
                        
                     
                           51.
                        
                        
                           Carlos Ramón Enrique CARVALLO GUEVARA
                        
                        
                           Αριθ. δελτίου ταυτότητας: V-10132041
                           Φύλο: άρρεν
                        
                        
                           Υποστράτηγος και από τις 21 Αυγούστου 2020 αναπληρωτής διευθυντής της Γενικής Διεύθυνσης Στρατιωτικής Αντικατασκοπίας [Dirección General de Contrainteligencia Militar (DGCIM)]. Διαδέχθηκε τον στρατηγό Rafael Ramón Blanco Marrero. Προηγουμένως ο Carlos Ramón Enrique Carvallo Guevara υπηρέτησε στην DGCIM στην περιοχή Los Andes και κατείχε ανώτερες θέσεις στην ιεραρχία της Μπολιβαριανής Εθνοφρουράς. Είναι υπεύθυνος για σοβαρές παραβιάσεις των ανθρώπινων δικαιωμάτων στη Βενεζουέλα τις οποίες διέπραξαν μέλη της DGCIM υπό τις διαταγές του. Στα πορίσματα της Ανεξάρτητης Διεθνούς Διερευνητικής αποστολής σχετικά με την Μπολιβαριανή Δημοκρατία της Βενεζουέλας, που δημοσιεύθηκαν πρόσφατα, η DGCIM χαρακτηρίζεται υπηρεσία που είναι άμεσα υπεύθυνη για τη διάπραξη σοβαρών παραβιάσεων των ανθρώπινων δικαιωμάτων.
                        
                        
                           22.2.2021
                        
                     
                           52.
                        
                        
                           Jesús Emilio VÁSQUEZ QUINTERO
                        
                        
                           Αριθ. δελτίου ταυτότητας: V-7422049
                           Φύλο: άρρεν
                        
                        
                           Υποστράτηγος από τις 5 Ιουλίου 2019 και εισαγγελέας της Εισαγγελίας του Στρατοδικείου από τον Δεκέμβριο του 2017. Ως εισαγγελέας της Εισαγγελίας του Στρατοδικείου, ήταν υπεύθυνος για την υπονόμευση της δημοκρατίας και του κράτους δικαίου στη Βενεζουέλα. Η Εισαγγελία του Στρατοδικείου έχει συνδεθεί με εσωτερικές δικαστικές διώξεις στις ένοπλες δυνάμεις και τη μη διερεύνηση περιστατικών, συμπεριλαμβανομένης της υπόθεσης του θανάτου του Πλοιάρχου Acosta το 2019. Πέραν τούτου, η στρατιωτική δικαιοσύνη έχει εφαρμοστεί σε πολίτες.
                        
                        
                           22.2.2021
                        
                     
                           53.
                        
                        
                           Carlos Enrique TERÁN HURTADO
                        
                        
                           Αριθ. δελτίου ταυτότητας: V-8042567
                           Φύλο: άρρεν
                        
                        
                           Ταξίαρχος από τις 5 Ιουλίου 2019 και επικεφαλής της Ειδικής Διεύθυνσης Εγκληματολογικών Ερευνών της Γενικής Διεύθυνσης Στρατιωτικής Αντικατασκοπίας [Dirección General de Contrainteligencia Militar (DGCIM)] από το 2019. Προηγουμένως ο ταξίαρχος Carlos Enrique Terán Hurtado κατείχε το αξίωμα του αρχηγού της αστυνομίας στην επαρχία Falcón και του επικεφαλής της DGCIM στην επαρχία Táchira. Είναι υπεύθυνος για σοβαρές παραβιάσεις των ανθρώπινων δικαιωμάτων τις οποίες διέπραξαν μέλη της DGCIM υπό τις διαταγές του. Στα λεπτομερή πορίσματα της Ανεξάρτητης Διεθνούς Διερευνητικής αποστολής σχετικά με την Μπολιβαριανή Δημοκρατία της Βενεζουέλας, ο ταξίαρχος Terán Hurtado κατονομάζεται ως ένας από τους βασικούς υπευθύνους και συνδέεται με την υπόθεση του Πλοιάρχου de la Sotta.
                        
                        
                           22.2.2021
                        
                     
                           54.
                        
                        
                           Manuel Eduardo PÉREZ URDANETA
                        
                        
                           Ημερομηνία γέννησης: 29 Δεκεμβρίου 1960 ή 26 Μαΐου 1962
                           Τόπος γέννησης: Cagua, Πολιτεία της Aragua
                           Αριθ. δελτίου ταυτότητας: V-6357038
                           Αριθ. διαβατηρίου: 001234503 (έληξε το 2012)
                           Φύλο: άρρεν
                        
                        
                           Αναπληρωτής υπουργός Εσωτερικών και Δικαιοσύνης από τις 7 Απριλίου 2015. Ο ταξίαρχος Manuel Eduardo Pérez Urdaneta είναι ένας από τους πέντε αναπληρωτές υπουργούς του υπουργείου Εσωτερικών και Δικαιοσύνης της Βενεζουέλας. Το χαρτοφυλάκιό του περιλαμβάνει την Πρόληψη και τη Δημόσια Ασφάλεια (Viceministro de prevención y Seguridad Ciudadana). Προηγουμένως ο ταξίαρχος Pérez υπηρέτησε ως διευθυντής της Μπολιβαριανής Εθνικής Αστυνομίας. Από τη θέση αυτή είναι υπεύθυνος για σοβαρές παραβιάσεις των ανθρώπινων δικαιωμάτων, συμπεριλαμβανομένης της σκληρής βίας κατά ειρηνικών διαδηλωτών από μέλη της DGCIM που υπάγονταν σε αυτόν.
                        
                        
                           22.2.2021
                        
                     
                           55.
                        
                        
                           Douglas Arnoldo RICO GONZÁLEZ
                        
                        
                           Ημερομηνία γέννησης: 28 Σεπτεμβρίου 1969
                           Αριθ. δελτίου ταυτότητας: V-6864238
                           Φύλο: άρρεν
                        
                        
                           Διευθυντής του Σώματος Επιστημονικών, Ποινικών και Εγκληματολογικών Ερευνών [Cuerpo de Investigaciones Científicas, Penales y Criminalísticas (CICPC)] από τις 5 Φεβρουαρίου 2016. Προηγουμένως είχε τη θέση του αναπληρωτή διευθυντή του CICPC. Υπεύθυνος για σοβαρές παραβιάσεις των ανθρώπινων δικαιωμάτων από μέλη του CICPC που υπάγονταν σε αυτόν. Η έκθεση της Ανεξάρτητης Διεθνούς Διερευνητικής αποστολής σχετικά με την Μπολιβαριανή Δημοκρατία της Βενεζουέλας χαρακτηρίζει το CICPC υπηρεσία που διαπράττει συστηματικά παραβιάσεις των ανθρώπινων δικαιωμάτων στη Βενεζουέλα.
                        
                        
                           22.2.2021»